
   	МИНИСТЕРСТВО НА ОКОЛНАТА СРЕДА И ВОДИТЕ
	
        	РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ВРАЦА


Р Е Ш Е Н И Е     № ВР-39-ПР/2026 г. 
за преценяване на необходимостта от извършване на оценка на въздействието върху околната среда 


На основание чл.93, ал.3 и ал.6 от Закона за опазване на околната среда (ЗООС), чл.7, ал.1 и чл.8, ал.1 от Наредба за условията и реда за извършване на оценка на въздействието върху околната среда (Наредбата за ОВОС) чл.31, ал.4 и ал.6 от Закона за биологичното разнообразие (ЗБР), чл.40, ал.4 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), представена писмена документация  от възложителя по Приложение № 2 към чл.6 от Наредбата за ОВОС и по чл.10, ал.1 и 2 от Наредбата за ОС и становища от специализирани ведомства


Р Е Ш И Х 

да не се извършва оценка на въздействие върху околната среда за инвестиционно предложение: „Изграждане на хале за съхранение на селскостопанска техника и инвентар в поземлен имот с идентификатор 12259.724.5 по кадастралната карта и кадастралните регистри на гр. Враца“, което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони
възложител: Кирил Тодоров Филипов
седалище: ул. „Хаджи Димитър“ № 19, вх. А, ап. 5, гр. Враца, област Враца



Кратко описание на инвестиционното предложение (ИП):

ИП е ново и предвижда изграждане на хале за съхранение на селскостопанска техника и инвентар в поземлен имот (п.и.) с идентификатор 12259.724.5 по кадастралната карта и кадастралните регистри на гр. Враца, земеделска земя в м-ст „Гладно поле“, в землището на гр. Враца. Имотът е собственост на възложителя. За реализацията на ИП е необходимо да се проведе процедура по смяна предназначението на земята, с цел отреждане на устройствени показатели в съответствие с инвестиционното намерение.
Предвижда се  обектът да е с разгърната застроена площ 500 кв. м, изграден от метална носеща конструкция и оградни стени от термо сандвич панели. След изготвяне на Подробен устройствен план – План за регулация и застрояване за промяна предназначението на земеделската земя, от поземлен имот с идентификатор 12259.724.5 ще се образува нов Урегулиран поземлен имот със следните устройствени показатели: височина Н до 10 м, плътност Пл до 80%, озеленяване Оз до 20% и Кинт до 2.5, предимно производствено зона Пп с предназначение за производствени и складови дейности.
Преди осъществяването на същинското строителство, хумусния слой от предвидената за застрояване площ, ще бъде отнет и съхранен. В последствие ще се използва при озеленяване на  имота. 
Не се налага изграждане на нова инфраструктура. Достъпът до обекта е осигурен от през п.и. 12259.696.3 – селскостопански, горски ведомствен път, с трайна асфалтова настилка, разположен западно от имот 12259.724.5
Реализацията на ИП не изисква захранване на имота с електро енергия и вода, поради което не е необходимо присъединяването на обекта към електропреносната и водопроводна мрежа.
Не се предвижда използването на природни ресурси. Реализацията на ИП не е свързана с отделянето на наднормени емисии от вредни вещества в атмосферния въздух и шум. 
Не се предвижда заустване на отпадъчни води в повърхностни водни обекти или съоръжения, които могат да създадат опасност от замърсяване на подземни води. Характера на ИП не е свързан с генериране на  отпадъчни води.
Генерираните отпадъци при реализацията на ИП ще бъдат третирани според изискванията на Закона за управление на отпадъците. 
Експлоатацията на съоръжението нe е свързана с отделяне на вещества, при които се осъществява или е възможен контакт на води с приоритетни и/или опасни вещества. Не се предвижда използване на опасни химични вещества при изграждането и експлоатацията на обекта. Не се предвижда използване на взрив.
Инвестиционното предложение попада в обхвата на на т. 10 „инфраструктурни инвестиционни предложения“, буква „б“ „за урбанизирано развитие, включително строителство на търговски центрове и паркинги“ на Приложение № 2 на ЗООС. В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда (ОВОС). В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца. 
Мястото на реализация на ИП не попада в границите на защитени територии по смисъла на Закона за защитените територии (ЗЗТ, Обн. ДВ, бр. 133/1998 г.) и в обхвата на защитени зони съгласно Закона за биологичното разнообразие (ЗБР, Обн. ДВ, бр. 77/2002 г.). Най-близо разположените защитени зони, на 3.600 км, са BG0000166 "Врачански Балкан" за опазване на природните местообитания и на дивата флора и фауна, обявена със Заповед № РД-1031/17.12.2020 г. на министъра на околната среда и водите (обн. ДВ, бр.19/05.03.2021 г.) и BG0002053 "Врачански Балкан" за опазване на дивите птици, обявена със Заповед № РД-801/04.11.2008 г. на МОСВ (Обн. ДВ, бр. 105/2008 г.). 
Инвестиционното предложение попада под разпоредбите на чл. 2, ал. 1, т. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), поради което подлежи на процедура по оценка за съвместимостта му с предмета и целите на опазване на защитените зони, по реда на чл. 31, ал. 4 във връзка с ал. 1 от ЗБР, която се провежда чрез процедурата по преценяване на необходимостта от извършване на ОВОС. 
След преглед на представената документация и на основание чл. 40, ал. 3 от горецитираната Наредба за ОС, въз основа на критериите по чл. 16 от нея, е направена преценка за вероятната степен на отрицателно въздействие, според която инвестиционното предложение няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.
Представени са становища от БДДР – Плевен, Регионална здравна инспекция – Враца (РЗИ – Враца) и община Враца, които са включени в мотивите на настоящото Решение.

М О Т И В И

І. Характеристики на инвестиционното предложение: размер, засегната площ, мащабност, обем, взаимовръзка и кумулиране с други съществуващи и/или одобрени инвестиционни предложения; ползване на природни ресурси, земните недра, почвите, водите и биологичното разнообразие; генериране на отпадъци, замърсяване и вредно въздействие; риск от големи аварии и/или бедствия; рискове за човешкото здраве:
1. Предмет на ИП е изграждане на хале за съхранение на селскостопанска техника и инвентар в п.и. с идентификатор 12259.724.5, с площ 7695 кв. м, в местност „Гладно поле“, в землището на гр. Враца.
2. Предвид предназначението на обекта не се очаква извършваните дейности по време на изграждането му да доведат до значително отрицателно въздействие върху компонентите и факторите на околната среда.
3. ИП няма връзка с други инвестиционни предложения в района.
4. Реализацията и експлоатацията на обекта не предполага използването на природни ресурси, земни недра, почви, води и биологично разнообразие. 
5. Инвестиционното предложение не предвижда и не е пряко свързано с водовземане и/или ползване на воден обект по смисъла на Закона за водите. 
6. Предвид характера на описаните дейности не се очаква образуване на големи количества отпадъци. 
7.  Реализацията на ИП не е свързана с дейности и съоръжения, в които се очаква наличие на опасни химични вещества в количества над пределните прагове, съгласно Приложение №3 от ЗООС.
8. В резултат от реализацията на ИП не се очаква замърсяване, вредно въздействие и дискомфорт за околната среда. 
9. Съгласно становище на БДДР – Плевен (изх. № ПУ-01-606-1/23.06.2026 г.):
9.1. Реализацията на ИП е допустима спрямо целите и мерките за постигане на добро състояние на водите, определени в ПУРБ 2022-2027 г. и не се очаква да окаже значително въздействие върху водите, при спазване на мерките планирани в плана.
9.2. Реализирането на ИП е допустимо спрямо ПУРН 2022-2027 г. Предвидените дейности в ИП не са в противоречие с предвидените мерки в Програмата от мерки за намаляване на риска от наводнения и неблагоприятните последици. 
9.3. В Закона за водите (ЗВ) няма забрани, касаещи предвидените дейности в ИП. ИП е допустимо при спазване на законовите изисквания.
9.4. Не се очаква реализацията на ИП да окаже негативно въздействие върху водите и водните екосистеми и е допустима спрямо ПУРБ и ПУРН в Дунавски район за периода 2022-2027 г. , и спрямо Закона за водите и наредбите към него, при спазване на мерките и законовите изисквания, посочени в т.1 и т.2 от становището. 
10. Характерът на ИП не предполага възникване на риск от аварии и/или бедствия.
11. По представената информация е проведена консултация с РЗИ – Враца по реда на чл. 7, ал. 2, т. 2 от Наредбата за ОВОС, по отношение степента на значимост на въздействието и риска за човешкото здраве. Получено е становище по компетентност с изх. № 10-48-1/25.09.2026 г. на РЗИ – Враца, съгласно което реализирането на ИП няма да окаже отрицателно въздействие върху хората и тяхното здраве при изпълнение на изискванията, посочени в становището. 

ІІ. Местоположението на инвестиционното предложение: съществуващо и одобрено земеползване, относителното изобилие, достъпност, качеството и възстановителна способност на природните богатства; абсорбционен капацитет на природната среда; крайбрежни зони и морска околна среда; планински и горски райони; защитени със закон територии; засегнати елементи от Националната екологична мрежа; територии, свързани с инвестиционното предложение, в които нормите за качество на околната среда са нарушени или се смята, че съществува такава вероятност; гъстонаселени райони; ландшафт и обекти с историческа културна или археологическа стойност; територии и/или зони и обекти със специфичен санитарен статут или подлежащи на здравна защита:
1. Инвестиционното предложение  ще се реализира в поземлен имот № 12259.724.5, в местност „Гладно поле“, в землището на гр. Враца. Трайното предназначение на територията: Земеделска, начин на трайно ползване: Нива, категория на земята: 5.
2. Отстоянието на имота, където ще се  реализира ИП, от жилищните сгради на гр. Враца е около 1 км.
3. Предвидените с инвестиционното предложение дейности не ограничават ползването на съседни имоти по предназначение.
4. Съгласно становище на БДДР – Плевен (изх. № ПУ-01-606-1/23.06.2026 г.), към настоящия момент: 
4.1. ИП попада във водосбора на повърхностно водно тяло с код BG1OG600R007, с име Въртешница, с географски обхват „р. Въртешница от извор до вливането  в р. Ботуня при Криводол“. Водното тяло е естествено, оценено в умерено екологично състояние и добро химично състояние.
4.2.  ИП попада в обхвата на разпространение на подземно водно тяло с код  BG1G00000QPO27 и име „Порови води в Кватернера – Врачански пороен конус“. ПВТ е оценено в добро количествено и химично състояние. 
4.3. ИП не попада в район със значителен потенциален риск от наводнения, утвърдени от Министъра на околната среда и водите със Заповед № РД-804/10.08.2021 г. в ПУРН 2022-2027 г. В програмата от мерки заложена в ПУРН 2022-2027 г. в Дунавски район няма предвидени конкретни забрани и ограничения касаещи разглежданото ИП.
4.4. ИП не попада в санитарно-охранителни зони (СОЗ) определени в съответствие с изискванията на Наредба №3 /16.10.2000 г. за условията и реда за проучване, проектиране, утвърждаване и експлоатация на санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди;
4.5.  ИП не попада в буферна зона с радиус 1000 м около водовземни съоръжения за питейно-битово водоснабдяване  без определена СОЗ по реда на същата наредба. 
5. Не се предвижда използването на допълнителни временни площи по време на строителството. 
6. Няма данни за наличие на обекти с историческа, културна или археологическа стойност на територията на имота или в близост до него.
7. Мястото на реализация на инвестиционното предложение не попада в границите на защитени територии по смисъла на Закона за защитените територии (ЗЗТ) и в обхвата на защитени зони (“Натура 2000“) съгласно Закона за биологичното разнообразие (ЗБР).
8. На основание чл. 40, ал. 3 от Наредбата за ОС, въз основа на критериите по чл. 16 от нея, е направена преценка за вероятната степен на отрицателно въздействие, според която инвестиционното предложение няма вероятност да окаже значително отрицателно въздействие върху природни местообитания, популации и местообитания на видове, вкл. птици, предмет на опазване в защитени зони, поради следните мотиви:
8.1. Така заявеното ИП не засяга територии от защитените зони и не се намира в близост до техните граници, предвид което няма вероятност реализацията му да доведе до отнемане на площи, унищожаване и/или увреждане на природни местообитания и местообитания на видове, вкл. птици, предмет на опазване в тях. 
8.2. Отчитайки отстоянието на обектае от границите на защитени зони BG0000166 "Врачански Балкан" и BG0002053 "Врачански Балкан", и характера на предвидените дейности, не се очаква реализацията на ИП да формира значително по степен безпокойство и да доведе до намаляване на числеността и плътността на популациите на видовете, вкл. птици, предмет на опазване в тях. 
8.3. Предвид това, че дейностите не са свързани с генериране на вредни емисии и отпадъци във въздуха, водите и/или почвите, във вид и количества, които да доведат до негативни изменения на територии и ключови елементи на околната среда, то не се очаква отрицателно въздействие върху структурата, функциите и природозащитните цели на най-близките защитени зони. 
8.4. Не се очаква нарушаване на функционални връзки между отделни зони от мрежата „Натура 2000“ и възникване на бариерен ефект, предвид местоположението на обекта, обема и характера на ИП 
8.5. Реализацията на заявеното ИП не предполага възникване на значителен отрицателен кумулативен ефект върху цитираните защитени зони, в комбинация с реализираните и/или одобрени за реализация ИП/ПП на тяхната територия, предвид броя и естеството на характера им.

ІІІ. Типа и характеристиките на потенциалното въздействие върху околната среда: степен и пространствен обхват на въздействието, естество на въздействието, трансграничен характер на въздействието, интензивност и комплексност на въздействието, същност, големина, вероятност за въздействие, очаквано настъпване, продължителност, честота и обратимост на въздействието; комбиниране с въздействията на други съществуващи и/или одобрени инвестиционни предложения; възможност за ефективно намаляване на въздействията: 
1. Въздействието върху компонентите на околната среда по време на строителните дейности ще се ограничи в рамките на гореописания имот и може да се определи като локално, минимално и обратимо.
2. Инвестиционното предложение, във връзка с разгледаните по-горе характеристики: 
- не предполага значим дял на атмосферни замърсители;
- няма да предизвика отрицателно въздействие върху повърхностните и подземни водни    обекти, както и върху земните недра, тъй като не се планират дълбоки изкопи, ползване на приоритетни вещества и взрив при строителната дейност;
- не предполага използване на вредни вещества; 
- разгледаната дейност не е свързана с генериране на опасни отпадъци.
3. Предвид представената информация и документация, както и получените в хода на процедурата становища от компетентните органи, в резултат на реализацията на инвестиционното предложение, при спазване на нормативните изисквания, не се очаква значително отрицателно въздействие върху хората, здравето им, флората, фауната, почвите, земеползването, ландшафта, материалните активи, хидрологията и качеството на водите и биологичното разнообразие.
4. ИП няма връзка с други дейности в обхвата на въздействие. 
5. При спазване на предвидените мерки и условия за безопасна работа не се очаква негативно въздействие върху здравето на работещите на площадката.
6. Предвид местоположението и характера на предвидената дейност, реализацията на инвестиционното предложение няма да доведе до трансгранични въздействия.

ІV. Обществения интерес към инвестиционното предложение:
1. Съгласно изискванията на чл. 95, ал. 1 от ЗООС и чл. 4, ал. 2 от Наредбата за ОВОС, РИОСВ – Враца е информирала писмено кмета на община Враца за постъпилото уведомление. Поставено е съобщение на интернет страницата на инспекцията на 16.06.2026 г. 
2. Възложителят е изпълнил задължението си за самостоятелно оповестяване, като е обявил инвестиционното предложение по подходящ начин.
3. В изпълнение разпоредбите на чл. 6, ал. 9 , т. 1 от Наредбата за ОВОС, информацията по Приложение № 2 от същата Наредба е оповестена на информационното табло в сградата на РИОСВ – Враца, както и на интернет страницата на инспекцията на 17.09.2026 г. 
4. На основание чл. 6, ал. 9 , т. 2 от Наредбата за ОВОС, копие от Искането за преценяване на необходимостта от извършване на ОВОС и информацията по Приложение № 2 от Наредбата е предоставено на община Враца, за осигуряване на обществен достъп до информацията и изразяване на становища, сигнали, възражения и/или мнения относно инвестиционното предложение.
5. С писмо изх. № 2400-324-(1)/20.10.2026 г. на община Враца, РИОСВ - Враца е уведомена, че в законоустановения срок не са постъпвали становища, възражения и/или мнения от заинтересовани лица/организации, относно инвестиционното предложение. 
6. Към момента на изготвяне на настоящето решение в РИОСВ-Враца няма постъпили становища, сигнали, възражения и/или мнения относно реализацията на ИП.

 	Настоящото решение се отнася само за конкретното заявено предложение  и в посочения му капацитет.
Настоящото решение не отменя задълженията на възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи, като основание за отпадане на отговорността съгласно действащата нормативна уредба по околната среда.
На основание чл. 93, ал. 7 от ЗООС, при промяна на инвестиционното предложение, на възложителя или на някои от обстоятелствата, при които е било издадено настоящото решение, възложителят/новият възложител трябва да уведоми РИОСВ-Враца своевременно.
На основание чл. 93, ал. 8 от ЗООС, решението губи правно действие, ако в срок 5 години от датата на издаването му не е започнало осъществяването на инвестиционното предложение.
Неизпълнението на поставените условия в настоящото решение е нарушение на чл.166, т.2 от ЗООС, за което ще бъдат предприети съответните административнонаказателни мерки. 
Решението може да бъде обжалвано пред Министъра на околната среда и водите и/или пред съответния Административен съд в 14 дневен срок от съобщаването му на заинтересованите  лица по реда на Административнопроцесуалния кодекс. 

	
Дата: 20.10.2026 г.

гр. Враца 3000, ул. ”Екзарх Йосиф” № 81
тел/факс: (+35992) 629211; riosv-vr@riosv-vr.com
http://riosv.vracakarst.com

